Valtionavustuksen+haku+ammatillisen+koulutuksen+läpäisyn+tehostamiseksi+12.4.2011

Huomenta!

Juuri kun edellisiin hakuihin ollaan saatu nappi painettu, laitan tiedon seuraavasta. Tämä liippaa niin läheltä laajennettua työssäoppimista, joten ainakin osan kannattaa varmaan mennä kuulolle.

18.4. pidetään Opetushallituksessa tiedotustilaisuus: "Valtionavustuksen haku ammatillisen koulutuksen läpäisyn tehostamiseksi".

Opetushallituksessa on tulossa haettavaksi valtionavustus ammatillisen koulutuksen läpäisyn tehostamiseen seuraaviin teema- ja toimenpidekokonaisuuksiin: 1. Opinto-ohjauksen ja opiskelijahuollon ennakoivien ja nykyistä yksilöllisempien toimintamallien kehittäminen. 2. Pedagogisten ratkaisujen kehittäminen ja opetusjärjestelyjen joustavoittaminen yksilöllisten opintopolkujen ja työn ohella opiskelun mahdollistamiseksi ja tukemiseksi. 3. Koko tutkinnon suorittamista tukevien pedagogisten ratkaisujen, ohjauskäytänteiden ja toimintamallien kehittäminen silloin kun opiskelija lähtökohtaisesti suorittaa tutkintoa osissa. 4. Aikaisemmin hankitun osaamisen tunnistamisen tunnustamisen ja hyväksilukemisen toimintamallien kehittäminen opintoaikojen lyhentämiseksi. 5. Asuntolatoiminnan kehittäminen ja opiskelijoiden vapaa-ajantoiminnan tukeminen. 6. Muu ammatillisen koulutuksen läpäisyä edistävä kehittäminen. Valtionavustus tullaan kohdentamaan erityisesti laajoihin, verkostoyhteistyönä toteutettaviin hankkeisiin.

http://www.oph.fi/rahoitus/valtionavustukset/ammatillinen_koulutus

Mukavaa vielä perin talvisen oloista kevätviikkoa! -Nina-